অৱশেষত সূদীৰ্ঘ ১৭ দিনৰ পিছত চিকিৎসালয়ৰ পৰা অব্যাহতি দিয়া হ'ল প্ৰাক্তন প্ৰধানমন্ত্ৰী মনমোহন সিঙক। ভাৰতৰ প্ৰাক্তন প্ৰধানমন্ত্ৰীগৰাকী শাৰীৰিকভাৱে অসুস্থ হৈ পৰাৰ পিছত ১৩ অক্টোবৰত দিল্লীৰ এইমছ চিকিৎসালয়ত ভৰ্তি কৰোৱা হৈছিল। অৱশেষত চিকিৎসাৰ অন্তত চিকিৎসকসকলে তেওঁক ঘৰলৈ যাবলৈ অনুমতি দিয়ে।
জ্বৰ আৰু দুৰ্বলতাৰ বাবে মনমোহন সিঙক ১৩ অক্টোবৰত দিল্লীৰ এইমছৰ কাৰ্ডিঅ'লজী বিভাগত ভৰ্তি কৰোৱা হৈছিল। পিছত তেওঁ ডেংগুত আক্ৰান্ত বুলি ঘোষণা কৰিছিল এইমছ কৰ্তৃপক্ষই।
কাৰ্ডিঅ'লজী বিশেষজ্ঞ ডাঃ নীতিশ নায়েকৰ নেতৃত্বত চিকিৎসকৰ এটা দলৰ তত্বাৱধানত মনমোহন সিঙৰ চিকিৎসা কৰা হৈছিল। চিকিৎসকসকলে দহ দিন আগতে জনাইছিল যে মনমোহন সিঙৰ শাৰীৰিক অৱস্থা ক্ৰমান্বয়ে উন্নত হৈ আহিছে। কিন্তু আৰোগ্য হ'বলৈ তেওঁ আৰু কেইদিনমান চিকিৎসালয়ত থাকিব লাগিব। আজি অৱশেষত প্ৰাক্তন প্ৰধানমন্ত্ৰীজনক চিকিৎসালৰ পৰা অব্যাহতি দিয়া হয়।
Covid Update ৰাজ্যত নতুনকৈ কিমানজন আক্ৰান্ত হ'ল কোভিডত? কিমানে প্ৰাণ হেৰুৱালে মাৰাত্মক ভাইৰাছত?
অসমৰ সন্তানেই নহয় বৰাকক অসমৰ পৰা পৃথক কৰিব খোজা স্বয়ম্ভু বাঙালী নেতা প্ৰদীপ দত্ত ৰয়!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
